CELEX: 32007R0500
Language: fi
Date: 2007-05-07 00:00:00
Title: Komission asetus (EY) N:o 500/2007, annettu 7 päivänä toukokuuta 2007 , asetuksen (EY) N:o 1463/2004 muuttamisesta kokkidiostaattien ja muiden lääkkeenkaltaisten aineiden ryhmään kuuluvan rehun lisäaineen Sacox 120 microGranulate jäämien enimmäismäärän osalta (ETA:n kannalta merkityksellinen teksti)

8.5.2007   
            
            
               FI
            
            
               Euroopan unionin virallinen lehti
            
            
               L 118/3
            
         
      KOMISSION ASETUS (EY) N:o 500/2007,
   annettu 7 päivänä toukokuuta 2007,
   asetuksen (EY) N:o 1463/2004 muuttamisesta kokkidiostaattien ja muiden lääkkeenkaltaisten aineiden ryhmään kuuluvan rehun lisäaineen ”Sacox 120 microGranulate” jäämien enimmäismäärän osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Lisäaine salinomysiininatrium (Sacox 120 microGranulate) hyväksyttiin tietyin edellytyksin neuvoston direktiivin 70/524/ETY (2) mukaisesti. Komission asetuksella (EY) N:o 1463/2004 (3) hyväksyttiin kyseinen lisäaine kymmeneksi vuodeksi broilerien ruokinnassa siten, että hyväksymiseen vaaditaan liikkeeseen laskemisesta vastaava henkilö. Kyseinen lisäaine on ilmoitettu olemassa olevana tuotteena asetuksen (EY) N:o 1831/2003 10 artiklan perusteella. Koska kaikki kyseisen säännöksen nojalla vaaditut tiedot oli toimitettu, lisäaine kirjattiin rehun lisäaineita koskevaan yhteisön rekisteriin.
            
         
               (2)
            
            
               Asetuksella (EY) N:o 1831/2003 säädetään mahdollisuudesta muuttaa lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen, jäljempänä ’viranomainen’, lausunnon perusteella. Salinomysiininatrium-lisäaineen (Sacox 120 microGranulate) hyväksynnän haltija on jättänyt hakemuksen, jossa ehdotetaan hyväksynnän ehtojen muuttamista ottamalla käyttöön jäämien enimmäismäärä sellaisena kuin viranomainen on sen arvioinut.
            
         
               (3)
            
            
               Viranomainen ehdotti 30 päivänä kesäkuuta 2004 antamassaan lausunnossa (4), että kyseisen tehoaineen jäämien enimmäismääräksi vahvistetaan 5 μg/kg. Jäämien enimmäismääriä saatetaan joutua tarkistamaan Euroopan lääkearviointiviraston kyseistä tehoainetta koskevan tulevan arvioinnin tulosten pohjalta.
            
         
               (4)
            
            
               Asetusta (EY) N:o 1463/2004 olisi sen vuoksi muutettava.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1463/2004 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EYVL L 270, 14.12.1970, s. 1. Direktiivi sellaisena kuin se on viimeksi muutettuna komission asetuksella (EY) N:o 1800/2004 (EUVL L 317, 16.10.2004, s. 37).
   
      (3)  EUVL L 270, 18.8.2004, s. 5. Asetus sellaisena kuin se on muutettuna asetuksella (EY) N:o 249/2006 (EUVL L 42, 14.2.2006, s. 22).
   
      (4)  Opinion of the Scientific Panel on Additives and Products or Substances used in Animal Feed on a request from the Commission on the re-evaluation of coccidiostat Sacox® 120microGranulate in accordance with article 9G of Council Directive 70/524/EEC. Adopted on 30 June 2004The EFSA Journal (2004) 76, p. 1–49.
   
      LIITE
      
                  Lisäaineen rekisterinumero
               
               
                  Lisäaineen liikkeeseen laskemisesta vastaavan henkilön nimi ja rekisterinumero
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolon päättyminen
               
               
                  Jäämien enimmäismäärä asianomaisessa eläinperäisessä elintarvikkeessa
               
            
                  mg tehoainetta/kg täysrehua
               
            
                  Kokkiodiostaatit ja muut lääkkeenkaltaiset aineet
               
            
                  E 766
               
               
                  Huvepharma NV Belgium
               
               
                  Salinomysiininatrium 120 g/kg
                  (Sacox 120 microGranulate)
               
               
                  
                               
                           
                           
                              Lisäaineen koostumus:
                              Salinomysiininatrium ≥ 120 g/kg
                              Piidioksidi 10–100 g/kg
                              Kalsiumkarbonaatti 350–700 g/kg
                           
                        
                               
                           
                           
                              Tehoaine:
                              Salinomysiininatrium,
                              C42H69O11Na,
                              CAS-numero: 55 721-31-8,
                              
                                 Streptomyces albus (DSM 12217) -organismin käymisen avulla tuottama polyeetterimonokarboksyylihapon natriumsuola
                           
                        
                               
                           
                           
                              Kemiallisesti samantyyppiset epäpuhtaudet:
                              < 42 mg elaiofyliiniä/kg salinomysiininatriumia
                              < 40 g 17-epi-20-desoksi-salinomysiiniä/kg salinomysiininatriumia
                           
                        
               
                  Broilerit
               
               
                  —
               
               
                  60
               
               
                  70
               
               
                  Käyttö kielletty vähintään 1 vrk ennen teurastusta.
                  Käyttöohjeissa oltava merkittävä:
                  
                               
                           
                           
                              ”Vaarallista hevoseläimille ja kalkkunoille.”;
                           
                        
                               
                           
                           
                              ”Rehu sisältää ionoforin:
                              samanaikainen käyttö eräiden lääkeaineiden (kuten tiamuliinin) kanssa voi aiheuttaa kontraindikaatioita.”
                           
                        
               
                  21.8.2014
               
               
                  5 μg salinomysiiniä/kg kaikissa tuoreissa kudoksissa